Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: — a művelődési és közoktatási miniszter feladat- és hatásköréről szóló 47/1990. (IX. 15.) Korm. rendelet 1. §-ára hivatkozással dolgozzon ki programokat — felhasználva a kommunikáció eszköztárát — annak érdekében, hogy a kisebbségi
Paragraph Index: 1315

— a művelődési és közoktatási miniszter feladat- és hatásköréről szóló 47/1990. (IX. 15.) Korm. rendelet 1. §-ára hivatkozással dolgozzon ki programokat — felhasználva a kommunikáció eszköztárát — annak érdekében, hogy a kisebbségi oktatásra vonatkozó döntésekben részt vevő helyi kisebbségi önkormányzati képviselők megfelelő képzésben részesüljenek, törvényes jogaikra vonatkozó információk birtokába jussanak, ezáltal biztosítva a nemzeti és etnikai kisebbségi jogok gyakorlását. A művelődési és közoktatási miniszter válaszában kifejtette, hogy nem tartja elfogadhatónak azt a kezdeményezést, miszerint a közoktatási törvény határozza meg: az oktatásban mit kell hátrányos megkülönböztetésnek tekinteni és azt milyen módon kell feltárni, bizonyítani, szankcionálni. A miniszter álláspontja szerint a kérdés szabályozása nem tartozik a közoktatás területére, illetőleg a meglévő eljárási szabályok elégségesek a visszaélések felszámolására. Egyetértett azonban azzal a kezdeményezéssel, hogy minél hamarabb kiadásra kerüljenek a kisebbségi oktatás részletes követelményei. (A beszámoló elkészítésének időpontjára megszülettek az egyes kisebbségekre vonatkozó mellékletek.) A miniszter szükségesnek tartotta a közoktatási törvényben előírt országos pedagógiai szakmai szolgáltatások megszervezését, azonban azt szerette volna, ha e feladatok ellátására az országos kisebbségi önkormányzatok hoznának létre intézményt, és a miniszter ennek igénybevételével látná el ezeket a feladatokat. A művelődési és közoktatási miniszter válaszában leszögezte; nem jogosult vizsgálat lefolytatására annak érdekében, hogy megállapítsa, hány cigány gyermek marad távol az óvodai neveléstől. Ilyen vizsgálat lefolytatása egyébként is nehezen képzelhető el, hiszen nincs cigány statisztika. Megítélése szerint a közigazgatási hivatalok jogosultak annak vizsgálatára és ellenőrzésére, hogy a jegyzők milyen módon tesznek eleget a közoktatásról szóló törvényben e területen előírt feladataik végrehajtásának. A miniszter tényként közölte azt is, hogy nincs hatásköre a diszkriminatív oktatásszervezési gyakorlat felszámolása érdekében országos vizsgálatot elindítani. A miniszter országos és térségi szakmai vizsgálatot rendelhet el, és ilyen vizsgálat megindítására és lefolytatására valóban szükség van. Elfogadták ugyanakkor azt a javaslatot, hogy a közoktatásban részt vevő helyi önkormányzati tisztségviselők és közalkalmazottak részére a minisztérium közreműködésével a közigazgatási hivatalok szervezzenek továbbképzéseket. Ennek megfelelően felvették a kapcsolatot a Belügyminisztériummal, és a továbbképzések megszervezésére még 1998-ban sor került. Az oktatási vizsgálat eredményeképpen felkértük az Állami Számvevőszék elnökét is annak kivizsgálására, hogy milyen jogalkotási vagy jogalkalmazási visszásság tapasztalható a Kotv. 1. számú melléklet, második rész 2. pontjában szabályozott nemzeti, etnikai kiegészítő normatív támogatás felhasználása terén, a tapasztalatok alapján — amennyiben szükséges — kezdeményezzen jogszabálymódosítást a jogalkotónál. Az Állami Számvevőszék elnöke elfogadta felkérésünket, ennek megfelelően a normatív hozzájárulások felhasználásának közeljövőben induló vizsgálata során ezt a kérdéssort különös gonddal fogják ellenőrizni. Az elnök úr ígéretet tett arra, hogy a vizsgálat tapasztalatairól tájékoztatni fogja a kisebbségi biztost. Ugyancsak elfogadták a Nemzeti és Etnikai Kisebbségi Hivatal elnökéhez benyújtott azon ajánlásunkat, amelyben

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes